
Актуалност на изследвания проблем
Аграрният сектор на България, подобно на другите страни – членки на ЕС, навлиза в етап на дълбока структурна трансформация, обусловена от засилващото се въздействие на климатичните промени, заплахите пред биоразнообразието и нарастващите нормативни изисквания за устойчивост. В контекста на тази стратегическа преориентация, През 2019 г. Европейската комисия анонсира Европейския зелен пакт, известен като „Зелената сделка" (European Green Deal), чиито конкретни цели за аграрния сектор са разписани в стратегиите „От фермата до трапезата" и „Стратегията за биоразнообразието до 2030 г." (European Commission, 2019a, 2019b). Зелената сделка представлява дългосрочна рамка за постигане на климатична неутралност до 2050 г., основана на интерсекторен подход и съгласуваност между икономически, екологични и социални цели. За разлика от предходни периоди на Общата селскостопанска политика (ОСП), тя въвежда нова управленска парадигма, насочена към повишаване на ресурсната ефективност, опазване на биоразнообразието, минимизиране на въглеродните емисии и устойчиво развитие (Huber et al., 2021; Pe'er et al., 2020). 
Специфично за България, аграрният сектор се характеризира с изразена структурна фрагментация, регионални асиметрии в производителността и значително разнообразие на организационно-икономическите форми — от индустриални стопанства с висока степен на механизация и пазарна интеграция до малки фамилни стопанста (Koteva and Ivanov, 2020; Bachev, 2022). Тези структурни характеристики определят рамката, в която се прилага Зелената сделка в страната, и обуславят необходимостта от задълбочено изследване на нейните ефекти върху различните типове стопанства. В този контекст прилагането на устойчиви практики открива реални възможности за технологична модернизация и интеграция в нисковъглеродни производствени модели, наред с предизвикателствата, породени от изискванията за трансформация на производството. Съществуващата литература за въздействието на Зелената сделка върху земеделието е предимно ориентирана към макроикономически и отраслови анализи — прогнози за производство, секторни доходи и др. (Beckman et al., 2020; Janssen et al., 2021; Fontagné et al., 2022). Тези изследвания формират солидна аналитична основа, която по своята природа не адресира диференцираното въздействие на Зелената сделка върху отделните типове стопанства и не оценява икономическата и екологичната ефективност на устойчивите практики на микроикономическо ниво. Редица автори в Централна и Източна Европа вече насочват вниманието си към прилагането на Зелената сделка в страни с разнородна структура на земеделските стопанства (Loughrey et al., 2022; Vrček et al., 2023). В България изследванията в тази област обхващат широк спектър от аналитични перспективи — от концептуалните и институционални аспекти на устойчивостта и организационно-икономическите модели на земеделските стопанства до екологичните измерения на аграрната политика (Bachev and Ivanov, 2025; Georgiev, 2024; Plachkova, 2025).  
Настоящата разработка надгражда върху тази съвкупност от изследвания, като предлага интегрирана оценка на ролята на устойчивите практики за повишаване на икономическата и екологичната ефективност на земеделските стопанства по типове и размер — аналитично измерение, което допълва вече разработените теоретични и секторни рамки и предоставя емпирична основа за прилагане на изискванията на Зелената сделка в българския аграрен контекст. 
Цел и задачи на изследването
Цел: Да се изследва икономическата и екологичната ефективност на земеделските стопанства в България и да се анализира ролята на устойчивите земеделски практики за тяхното повишаване в контекста на Зелената сделка.
Обект и предмет на изследването
Обект на изследването са земеделските стопанства в България, анализирани диференцирано по: икономически размер, специализация и производствен модел. 
Предмет на изследването е икономическата и екологичната ефективност на стопанствата в контекста на нормативните изисквания на Зелената сделка, както и ефектите от прилагането на различни устойчиви практики (като минимални обработки, покривни култури, прецизно торене и интегрирано управление на вредителите) и възможностите за тяхното масово внедряване в реална производствена среда.
За постигане на тази цел са формулирани следните изследователски задачи:
· Да се изследват теоретичните основи на икономическата и екологичната ефективност на земеделските стопанства
· Да се разработи методологичен инструментариум за оценка на икономическата и екологичната ефективност на българските земеделски стопанства в условията на Зелената сделка;
· Да се оцени икономическата и екологична ефективност на различните по типология и размер земеделски стопанство в България;
· Да се идентифицират и анализират факторите, влияещи върху възприемането и прилагането на устойчиви практики от страна на българските земеделски стопани
· Да се анализират нагласите на земеделски стопаните към въздействието на Зелената сделка чрез анкетно проучване и фокус групи;
· Да се проучи икономическата и екологичната eфективност на производствени модели в различни по мащаб и специализация стопанства чрез казусен анализ;
· Да се разработи и приложи модел за измерване сравнителните предимства на отделните апробирани устойчиви практики при обвързване с параметрите на Зелената сделка и разкриване ефектите върху структурната консолидация;
· Да се формулират насоки за повишаване на икономическата и екологичната ефективност на земеделските стопанства, съобразени със хетерогенността на сектора по отношение на размер, специализация и производствен модел
Теза и работни хипотези
Дисертационното изследване защитава тезата, че  Зелената сделка открива възможности за повишаване на икономическата и екологична ефективност на българските земеделски стопанства чрез насърчаване на устойчиви практики.
Х1: Икономическата и екологичната ефективност на земеделските стопанства в България се различава съществено в зависимост от тяхната типология и икономически размер;
Х2: Прилагането на специфични устойчиви практики, изследвани в настоящата разработка, може съществено да повиши едновременно екологичната и икономическата ефективност на стопанствата;
Х3: Зелената сделка ще доведе до редуциране използването на химически торове, което ще се отрази на по-висока Относителната сравнителна оценка (ОСО) в бъдещите сценарий;
Х4: Прилагането на апробираните устойчиви практки в степен на постигане съответствие с параметрите на Зелената сделка би довело до по-голяма икономическа и екологична ефективност, която надминава очакваното по-голямо съкращаване в броя на стопанствата.
Ограниченията на изследването: част от резултатите стъпват на първични данни с относително къс времеви период; екологичната ефективност е оценена чрез FADN прокси показатели; а иконометричното моделиране работи с лимитиран брой фактори за бъдещите сценарии.
Структура на дисертационния труд
Дисертационният труд е структуриран в увод, четири глави, заключение, списък на използваната литература и приложения. Всяка от главите следва логиката на изследването: от изграждането на теоретико-концептуалната рамка (Глава първа), през дефинирането на методологичния дизайн (Глава втора) и емпиричната проверка на резултатите и нагласите (Глава трета), до прогнозното моделиране и приложните препоръки за адаптация към Зелената сделка (Глава четвърта). Общият обем на труда е 411 страници, в това число 545 източника на информация, 19 фигури, 74 таблици и 3 приложения

В първа глава на дисертационния труд се изгражда теоретичната и концептуалната рамка на изследването, посветена на икономическата и екологичната ефективност на земеделските стопанства в условията на Зелената сделка на Европейския съюз. Историческото развитие на земеделието се разглежда като процес на дълбока икономическа трансформация, който променя начина на производство, разпределение и организация на ресурсите в аграрния сектор. Както подчертава разработката, от възникването на първичните форми на производство до формирането на модерни аграрни системи земеделието претърпява значителни промени, обусловени от взаимодействието между технологичния напредък, институционалната еволюция, демографските тенденции и икономическите стимули. 
Класическата икономическа школа свързва цената на земята с поземлената рента и поставя началото на анализа на ролята на земята в производствения процес. Адам Смит в „Богатството на народите“ (1776) разглежда селското стопанство като основен източник на богатство, докато Дейвид Рикардо формулира теорията за рентата, произтичаща от неравномерното плодородие и недостига на земята. Карл Маркс възприема много от възгледите на класиците, но разглежда рентата като „продукт на обществото, а не на земята“. Йохан Хайнрих фон Тюнен в „Изолираната държава“ (1826) разработва пространствен модел на селскостопанската продукция около централния град. През XX век неокласическата теория подразделя земята на различни категории и акцентира върху поземлените и екологичните ресурси. Концепцията за устойчивостта се утвърждава окончателно с Доклада на Брундтланд (1987), който формулира принципа за удовлетворяване на потребностите на настоящите поколения, без да се застрашава способността на бъдещите поколения да удовлетворяват своите. Конференцията на ООН в Рио (1992) поставя основите на съвременния модел на устойчиво развитие, основан на взаимодействието между икономическото, социалното и екологичното измерение.
В контекста на Европейския съюз устойчивостта в рамките на ОСП преминава през няколко етапа на развитие. Зелената сделка, обявена през 2019 г., представлява дългосрочна рамка за постигане на климатична неутралност до 2050 г. Стратегиите „От фермата до трапезата“ и „Стратегията за биоразнообразието до 2030 г.“ (European Commission, 2019a, 2019b) задават конкретни количествени цели за намаляване на употребата на пестициди и торове, разширяване на биологичното земеделие и опазване на биоразнообразието. Нормативните документи, обуславящи различните направления на Зелената сделка, са систематизирани в следната таблица:
[bookmark: _Toc228919010]Таблица 1 Нормативни документи обуславящи различните направления на Зелената сделка
	Селско стопанство
	Климатична неутралност
	Екология
	Транспорт и индустрия

	Закон за устойчиви продоволствени системи
	Закон на ЕС за климата
	Стратегия за биоразнообразие
	Нова промишлена стратегия на Европа

	Регламент за устойчива употреба на пестициди
	Система за търговия с емисии и Механизъм за въглеродна корекция по границите
	Стратегия на ЕС за горите
	План за действие за кръговата икономика

	План за интегрирано управление на хранителните вещества
	Регламент за разпределяне на усилията
	Закон за възстановяване на природата
	Стратегия за устойчива и интелигентна мобилност

	Ревизия на правилата за хуманно отношение към животните
	Регламент за земеползването, промените в земеползването и горите
	Стратегия на ЕС за почвите за 2030 & Закон за здравето на почвите
	

	План за действие за биологично земеделие
	Съобщение на ЕК относно устойчиви въглеродни цикли
	Закон за обезлесяването и Директива за индустриалните емисии
	

	Етичен кодекс за отговорно бизнес поведение и маркетинг
	Ревизия на Директивата за облагане на енергията
	План за действие на ЕС: Към нулево замърсяване на въздуха, водата и почвата
	

	Опаковки, етикетиране, пазарни стандарти и ГО
	Социален климатичен фонд и
Инвестиционен план за Европейския зелен пакт
	Стратегия на ЕС за устойчивост в областта на химикалите
	


Източник: адаптирана от Башев Х., Михайлова М., Терзиев Д., Георгиев М., Димова Н., Маринов П., Микова Р., Благоева С. Структура и управление на договорните отношения в селското стопанство на България. Икономика и управление на селското стопанство. 2024;59(3):3-28.
Адаптацията на земеделските стопанства към изискванията на Зелената сделка се разглежда като комплексен процес, който изисква преход от конвенционални към устойчиви производствени модели. В отговор на тази идея, производствените и технологичните практики за постигане на устойчивост са систематизирани по три основни направления: управление на почвените ресурси, опазване на биоразнообразието и управление на водните ресурси. Към тях се добавят прецизното земеделие, интегрираното управление на вредителите и използването на инхибирани азотни торове. Сравнителната оценка на устойчивите производствени и технологични практики е представена в следната таблица:
[bookmark: _Toc228919012]Таблица 3 Сравнителна оценка на устойчивите производствени и технологични практики
	Устойчива практика
	Икономически ефект
	Екологичен ефект
	Инвестиционен разход
	Приложимост по тип стопанство

	Безорна и минимална обработка на почвата 
	Намаляване на разходите за гориво, труд и амортизация на техника; стабилизиране на добивите при климатичен стрес — ефектите са по-изразени при полски и специализирани стопанства (Garland et al., 2011; Bojarszczuk and Księżak, 2023; Babu et al., 2023)
	Намаляване на ерозионните загуби; подобряване на инфилтрацията; поддържане на почвения органичен въглерод (Blanco-Canqui and Ruis, 2020; Triplett Jr. and Dick, 2008)
	Преходните разходи включват специализирана техника за директна сеитба, обучение и консултантски услуги; нетният ефект е функция от времевия хоризонт и способността за интеграция с покривни култури и ротации (Young and Schillinger, 2012)
	Подходяща за едри полски стопанства с достатъчен механизационен парк; ограничена приложимост при малки стопанства и хълмисти терени; по-висока икономическа значимост при специализирани стопанства с по-висока интензивност (Katsalirou and Gerakis, 2022)

	Покривни култури (cover crops) 
	Допълнителни разходи за семена и управление краткосрочно; намаляване на разходите за минерално торене и противоерозионни мероприятия средносрочно; стопанствата, прилагащи практиката, показват по-ниски застрахователни загуби при екстремни климатични събития (Quintarelli et al., 2022; Adetunji et al., 2020; Aglasan et al., 2024)
	Редукция на обемната маса; повишаване на водоустойчивите агрегати; усвояване на остатъчен минерален азот и фосфор; ограничаване на излужването и замърсяването на подземните води (Himmelbauer et al., 2013; Bichev and Yordanova, 2018)
	Нисък до среден; разходите за семена и управление се компенсират от намалени разходи за торене при продължително прилагане (Quintarelli et al., 2022)
	Подходяща за полски и смесени стопанства; ключов инструмент за адаптация към засушаване в региони с висока чувствителност на водния режим (Dzhuvinov et al., 2024)

	Прецизно земеделие (GPS, сензори, дронове) 
	Намаляване на разходите за торове и продукти за растителна защита без отрицателен ефект върху добивите — ефектите варират в зависимост от мащаба, структурата на културите и степента на технологична интеграция (Padhiary et al., 2024; Karunathilake et al., 2023); стабилизиране на добивите при климатична несигурност (Saranya et al., 2023)
	Намаляване на дифузното замърсяване на почвите и водните ресурси; ограничаване на N₂O емисиите при по-точно дозиране на азотни торове; оптимизиране на водоползването (Adewusi et al., 2024; Ram et al., 2024)
	Висок начален капиталов разход за техника, софтуер и обучение; икономическата възвръщаемост е силно зависима от размера на стопанството — при по-едрите стопанства ефектите върху доходността са по-изразени (Yadav et al., 2023)
	Подходяща предимно за по-едри стопанства; при малките и средните приложимостта е ограничена от инвестиционните бариери; публичните политики на ЕС чрез екосхемите и мерките за дигитализация имат ключова роля за преодоляване на тези бариери (Getahun et al., 2024)

	Инхибирани азотни торове 
	Повишаване на ефективността на усвояване на азота от растенията; намаляване на нуждата от допълнително торене; при DMPP — намаляване на загубите на азот с около 30–40%; пазарната стойност на инхибиторите се оценява на 602 млн. USD глобално (2024 г.) — индикатор за нарастващото им икономическо значение (Ivanov and Kirovski, 2014; Coskun et al., 2017; DataM Intelligence, 2024)
	Намаляване на N₂O емисиите с 50–60% при Pyridylnitrite; ограничаване на нитратното излугване в подземните и повърхностните води; при CRF торове — намаляване на измиването на хранителни вещества с до 40% (Song et al., 2025; Procházka et al., 2012) — вж. Таблица 2
	Нисък до среден; по-висока единична цена на тора, компенсирана от по-ниска необходима дозировка и намален брой торения (Ivanov and Kirovski, 2014)
	Приложима за всички полски стопанства; особено ефективна при влажни почви и в близост до уязвими водни тела; лесно интегрируема в екосхемите на ОСП (Song et al., 2025)

	Интегрирано управление на вредителите 
	Намаляване на разходите за пестициди чрез прилагане на икономически прагове на вредност; оптимизиране на разходите при ограничен бюджет чрез преход от „календарно" третиране към управление, основано на диагностика и прогноза; при средносрочен хоризонт — по-стабилни приходи при климатична и пазарна несигурност (Elliott et al., 1995; Kogan, 1998; Rustia et al., 2022)
	Намаляване на пестицидното натоварване върху почвата и водите; опазване на полезни насекоми, опрашители и естествени врагове на вредителите; поддържане на функционалното биоразнообразие в агроекосистемите (Gao et al., 2025; Zhou et al., 2024)
	Нисък при наличен обучен персонал; среден при необходимост от специализирано оборудване и мониторингови системи; интегрирането на цифрови технологии може да повиши разходите, но и точността на решенията (Han et al., 2024)
	Приложима за всички типове стопанства; задължителна при биологично производство; нормативно изискване съгласно Директива 2009/128/EC на ЕС (European Parliament and Council, 2009)

	Капково напояване 
	Намаляване на разходите за вода и енергия при поливни условия; редукция на поливната вода с 20–30% при запазен или подобрен добив при агрономически обоснован дефицитен режим; икономическата целесъобразност зависи от цената на водата, стойността на продукцията и амортизационния период (Dasberg and Or, 2013; Dimitrova and Tsvetanov, 2015)
	Намаляване на водоползването; ограничаване на замърсяването при прецизно дозиране; предотвратяване на деградацията и засоляването на почвата (Van der Kooij et al., 2013; Benouniche et al., 2014)
	Висок — изисква инфраструктура, разходи за монтаж и поддръжка; необходима инвестиционна подкрепа и консултантски механизми, особено за малките и средните стопанства (Aleksiev et al., 2024)
	Зеленчукопроизводство, трайни насаждения и напоявани полски култури; ограничена за неполивни зони; позиционирана като инструмент за водна ефективност в политиките на ЕС (Aleksiev et al., 2024)


Източници: собствена разработка въз основа на: Teixeira et al. (2020); OECD (2020); European Commission (2023).
Теоретичните аспекти на икономическия размер и специализацията за класификацията на земеделските стопанства се основават на Общностната типология (Регламент 85/377/ЕИО). Класификацията на земеделските стопанства по размер и клас е представена в следната таблица:
[bookmark: _Toc228919013]Таблица 4 Класификация на земеделските стопанства по размер и клас
	Класове икономически размер
	Праг в евро

	I
	2 000 - < 8 000 EUR – много малки стопанства

	II
	8 000 - < 25 000 EUR – малки стопанства

	III
	25 000 - < 50 000 EUR – средни стопанства

	IV
	50 000 - < 100 000 EUR – големи стопанства

	V
	100 000 - < 500 000 EUR – много големи стопанства

	VI
	>= 500 000 EUR – индустриални аграрни стопанства


Източник: Собствена схема , адаптирана от FADN
Специализацията на базата на кодовете за типовете земеделие (TF) е систематизирана в следната таблица:
[bookmark: _Toc228919014]Таблица 5 Специализация на базата на кодовете за типовете земеделие (TF) в рамките на Общностната типология (Регламент 85/377/ЕИО)
	Описание
	Групиране на типовете земеделие (TF) на базата на основните видове земеделска дейност

	Полски култури (Field Crops)
	стопанства, специализирани в отглеждането на зърнени, маслодайни и протеинови култури, както и такива със смесени полски култури.

	Градинарство (Horticulture)
	стопанства, специализирани в интензивно производство на зеленчуци, цветя и декоративни растения, които често използват оранжерии и напоителни технологии.

	Лозя и вино/ Лозарство (Wine)
	стопанства специализирани в отглеждането на лозя и производството на вино

	Други трайни насаждения (Other Permanent Crops)
	стопанства които се фокусират върху дълготрайни насаждения, като овощни градини, цитрусови плодове и маслинови насаждения.

	Млечно животновъдство (Milk)
	стопанства, които се фокусират върху производство на мляко от крави, кози или овце.

	Други пасищни животни (Other Grazing Livestock)
	стопанства, специализирани в отглеждането на пасищни животни като говеда, овце и кози.

	Интензивно животновъдство (Granivores – Pigs and Poultry)
	стопанства, които са специализирани в интензивно отглеждане на свине и птици.

	Смесено земеделие (Mixed Farming)
	стопанства съчетаващи различни видове животновъдство и растениевъдство


Източник: собствена схема, адаптирана от Регламент 85/377/ЕИО
Теоретични основи  на икономическата и екологичната ефективност на земеделските стопанства
В условията на засилващи се климатични промени, ограничени суровини и нарастващи изисквания за устойчивост, способността на земеделските стопанства да постигат оптимални резултати при рационално използване на ресурсите придобива фундаментално значение. В дисертацията ефективността се разглежда като комплексна характеристика, която отразява взаимодействието между икономически, екологични и управленски фактори. Икономическата ефективност се дефинира като съотношение между стойността на произведения продукт и разходите за неговото производство. Тази дефиниция позволява да се оцени доколко ефективно стопанството преобразува вложените ресурси (земя, труд, капитал, материали) в крайна продукция с висока стойност. В контекста на съвременното земеделие икономическата ефективност придобива особена важност, тъй като тя определя конкурентоспособността на стопанствата, тяхната рентабилност и способността им да генерират доходи за собствениците и заетите лица. В дисертацията се подчертава, че икономическата ефективност е динамичен показател, който зависи от множество вътрешни и външни фактори, включително от прилаганите производствени практики, нивото на технологично развитие и пазарната конюнктура.
Екологичната ефективност (eco-efficiency) се определя като съотношение между икономически резултат и екологичен натиск, предизвикан от производствената дейност. Тази дефиниция отразява съвременния стремеж към устойчиво развитие, при който икономическият растеж трябва да бъде постигнат с минимално отрицателно въздействие върху околната среда. В контекста на разработката - екологичната ефективност се разглежда като показател за оценка на устойчивостта на земеделските стопанства, особено в контекста на Зелената сделка. Тези дефиниции и формули формират теоретичната основа на дисертационното изследване. Те позволяват както да се анализира текущото състояние на ефективността на българските земеделски стопанства, така и да се оцени въздействието на различните устойчиви практики върху повишаването на икономическите резултати при едновременно намаляване на екологичния натиск. Именно чрез този интегриран подход изледването се стреми да отговори на предизвикателствата, които Зелената сделка поставя пред българското земеделие, и да предложи научно обосновани насоки за адаптация на стопанствата към новите изисквания.
Изводи от Глава първа:
Първа глава на дисертационния труд изгражда теоретична и концептуална основа за изследването на икономическата и екологичната ефективност на земеделските стопанства в условията на Зелената сделка. Историческият преглед на икономическите теории показва еволюцията на разбирането за ролята на земята – от класическата концепция за рентата до съвременните модели на устойчиво развитие. Зелената сделка се разглежда като парадигма, която поставя икономическата и екологичната ефективност в центъра на бъдещото развитие на европейското земеделие. 
[bookmark: _Toc229092800]ГЛАВА ВТОРА: МЕТОДИЧЕСКИ ПОДХОДИ ЗА ОЦЕНКА НА ИКОНОМИЧЕСКАТА И ЕКОЛОГИЧНАТА ЕФЕКТИВНОСТ НА ЗЕМЕДЕЛСКИ СТОПАНСТВА В КОНТЕКСТА НА ЗЕЛЕНАТА СДЕЛКА
Във втора глава на дисертационния труд се разработва и обосновава интегриран методологичен инструментариум за комплексна оценка на икономическата и екологичната ефективност на българските земеделски стопанства в условията на Зелената сделка на Европейския съюз. Методологичният дизайн е холистичен, съчетаващ количествени и качествени подходи, с цел повишаване на валидността и надеждността на получените резултати. Както подчертава Creswell и Plano Clark (2017), смесеният методологичен дизайн позволява по-дълбоко разбиране на изследователския проблем чрез комбиниране данни с различен характер. Изборът на изследователски инструменти е продиктуван от необходимостта да се обхване хетерогенността на българския аграрен сектор по размер, специализация и производствен модел, както и да се оцени въздействието на устойчивите практики върху ефективността при отчитане на регулаторните изисквания на стратегията „От фермата до трапезата“ (European Commission, 2019a).
Методологичната рамка на изследването е систематизирана в следната таблица:
[bookmark: _Toc228919016]Таблица 7 Методологическа рамка на изследването
	Изследователска задача
	Използвани методи
	Параметри за интерпретация

	1. Изследване на нагласите и поведението на земеделските стопани към устойчиви практики
	Анкетно проучване сред земеделски стопани от шест NUTS-2 региона и полуструктурирани фокус групи с тематичен анализ
	Степен на информираност за Зелената сделка, готовност за адаптация, възприемани рискове и ползи, идентифицирани бариери

	2.Формулиране на SWOT матрица за адаптация на земеделските стопанства към Зелената сделка
	Синтез на количествени и качествени данни и SWOT анализ с експертна валидация
	Сили, слабаби страни, възможности и заплахи, сценарии за адаптация, адаптивен потенциал по тип стопанства

	3.Провеждане на казусни изследвания в реални земеделски стопанства
	Казусни изследвания в три стопанства с различен размер и специализация и контрафактуално сравнение между режим с устойчиви и конвенционални практики
	Добиви, стойност на продукцията, производствени разходи и др.

	4.Измерване на икономическата ефективност на устойчивите практики
	Метод на ОСО и вариационен анализ между кампании
	Съотношение продукция–разходи, производителност на земята, производителност на труда, ефективност на капитала и др.

	5.Измерване на екологичното въздействие и екологичното представяне
	Farm-gate анализ 
	Интензивност на използване на азотни торове, разходи за продукти за растителна защита, специфични разходи в животновъдството, употреба на пестициди, употреба на азот, продажби на антимикробни средства и др.

	6.Измерване на екологичната ефективност на устойчивите практики
	Eco-efficiency подход и контрафактуално сравнение
	Съпоставяне на икономическия резултат със степента на екологичен натиск по функционални единици хектар и тон продукция

	7.Интерпретация на икономическата и екологичната ефективност
	Съпоставителен анализ в рамките на казусните изследвания
	Идентифициране на практики с икономическа ефективност, екологична ефективност

	8. Моделиране на възможни изменения в ефективността при промяна в ресурсите с висок екологичен натиск
	Иконометрично моделиране със стохастичен и сценариен елемент, базирано на исторически редове
	Тенденции в употребата на химически азотни торове и антибиотични средства; алтернативни сценарии до 2030 г.; чувствителност на икономическата и екологичната ефективност към регулаторни промени

	Изследване на зависимостта между броя на стопанствата и употребата на минерални торове
	Корелационен и детерминационен анализ
	Сила и посока на връзката, коефициент на корелация (r), коефициент на детерминация (R²), прогнозни ефекти върху структурата на сектора и общата употреба на торове


Източник: собствена схема
След определянето на общата методологична рамка се пристъпва към детайлното разработване на критериите и показателите за оценка на икономическата и екологичната ефективност. Тези критерии са систематизирани в следната таблица:
[bookmark: _Toc228919017]Таблица 8 Критерии и показатели за оценка на икономическата и екологичната ефективност на земеделските стопанства в условията на Зелената сделка
	Направление на анализ
	Критерий
	Показател
	Метод
	Равнище на наблюдение
	Хипотеза

	Икономическа ефективност (ОСО)
	Ефективност на производствените разходи
	ОСО коефициент на съотношението обща продукция/общи разходи: (SE131/SE025)BG / (SE270/SE025)EU
	ОСО
	Стопанство; сравнение с ЕС
	Х1

	
	Ефективност на труда
	ОСО коефициент на продукция на годишна работна единица: (SE131/SE010)BG / (SE131/SE010)EU
	ОСО
	Стопанство; сравнение с ЕС
	Х1

	
	Ефективност на капитала
	ОСО коефициент на продукция на единица активи: (SE131/SE436)BG / (SE131/SE436)EU
	ОСО
	Стопанство; сравнение с ЕС
	Х1

	
	Ефективност на земеползването
	ОСО коефициент на платена рента: SE375BG / SE375EU (€/ха)
	ОСО
	Стопанство; сравнение с ЕС
	Х1

	Екологична ефективност (ОСО)
	Интензивност на торенето
	ОСО коефициент на разходите за торове: (SE295/SE025)BG / (SE295/SE025)EU (€/ха)
	ОСО
	Стопанство; сравнение с ЕС
	Х2, Х3

	
	Интензивност на растителна защита
	ОСО коефициент на разходите за ПРЗ: (SE300/SE025)BG / (SE300/SE025)EU (€/ха)
	ОСО
	Стопанство; сравнение с ЕС
	Х2, Х3

	
	Специфична ресурсна интензивност в животновъдството
	ОСО коефициент на специфичните разходи за животновъдство, вкл. ветеринарни: (SE330/SE025)BG / (SE330/SE025)EU (€/ха)
	ОСО
	Стопанство; сравнение с ЕС
	Х2, Х3

	Екологична ефективност (казусни изследвания)
	Азотна ефективност
	NUE = Q/N (т добив/кг приложен N)
	Казусни изследвания; лабораторни анализи
	Стопанство; по практики
	Х2

	
	Въглеродна интензивност
	CI = GHG(N,E)/Q (kg CO₂ eq/т продукция)
	Казусни изследвания; емисионни коефициенти
	Стопанство; по практики
	Х2

	
	Водна продуктивност
	WP = Q/W (т продукция/м³ използвана вода)
	Казусни изследвания
	Стопанство; по практики
	Х2

	
	Eco-efficiency (обща)
	EE = V/EI (стойност на продукцията лв./ха спрямо агрегиран екологичен натиск); динамичен индекс ΔEE = EEt+1/EEt
	Казусни изследвания
	Стопанство; по практики
	Х2

	Нагласи и адаптивен капацитет
	Информираност за Зелената сделка
	Дял на стопаните по степен на информираност: много добре / частично / повърхностно / изобщо незапознати (%)
	Анкетно проучване (n=92); фокус групи
	Сектор
	Х2

	
	Очаквано въздействие на Зелената сделка
	Дял на стопаните, очакващи негативно / неутрално / позитивно въздействие върху стопанството (%)
	Анкетно проучване; фокус групи
	Сектор
	Х2

	
	Готовност за прилагане на устойчиви практики
	Дял на стопанствата, готови да инвестират в устойчиви практики в рамките на 1–3 г. (%)
	Анкетно проучване; фокус групи
	Сектор
	Х2

	
	Финансови и институционални бариери
	Дял на стопаните, посочващи финансови / информационни / регулаторни бариери като водеща пречка (%)
	Анкетно проучване; фокус групи
	Сектор
	Х2

	Стратегическа позиция
	Вътрешни силни страни
	Идентифицирани конкурентни предимства на сектора, систематизирани по категории чрез SWOT матрица
	SWOT анализ, верифициран чрез анкетни резултати
	Сектор
	Х2

	
	Вътрешни слаби страни
	Идентифицирани структурни ограничения, систематизирани по категории чрез SWOT матрица
	SWOT анализ, верифициран чрез анкетни резултати
	Сектор
	Х2

	
	Външни възможности
	Идентифицирани регулаторни и пазарни възможности от Зелената сделка, систематизирани чрез SWOT матрица
	SWOT анализ
	Сектор
	Х2

	
	Външни заплахи
	Идентифицирани рискове и заплахи от прилагането на Зелената сделка, систематизирани чрез SWOT матрица
	SWOT анализ
	Сектор
	Х2

	Сценарийна прогноза
	Динамика на употребата на минерални торове
	Прогнозен обем (тонове активно вещество)
	Стохастичен сценариен модел с трендова екстраполация
	Национално
	Х3

	
	Динамика на употребата на ветеринарни антибиотици
	Прогнозен обем продадени антибиотици (тонове) 
	Стохастичен сценариен модел
	Национално
	Х3

	Структурна зависимост — брой стопанства и количество торове
	Теснота на зависимостта между употреба на минерални торове и брой стопанства, одобрени за директни плащания
	Коефициент на корелация на Пиърсън 
	Корелационен анализ
	Национално
	Х4

	
	Дял на обяснената вариация в броя на стопанствата
	Коефициент на детерминация 
	Детерминационен анализ
	Национално
	Х4

	
	Интензивност на линейната зависимост
	Регресионен коефициент 
	Регресионен анализ
	Национално
	Х4


Източници: собствена разработка по данни от FADN, ДФЗ, МЗХ, БАБХ.
На базата на тази методологична основа се прилага SWOT анализ, който позволява стратегическа диагностика на позицията на българския аграрен сектор спрямо изискванията на Зелената сделка. Анализът идентифицира както вътрешните силни и слаби страни на стопанствата, така и външните възможности и заплахи, произтичащи от регулаторния натиск и финансовите стимули на ОСП.
Паралелно с количествените методи се провежда анкетно проучване и фокус групи. Анкетата обхваща 92 земеделски стопанства, стратифицирани по икономически размер, NUTS-2 регион и производствена специализация според FADN типологията. Въпросникът включва въпроси за степента на информираност относно Зелената сделка, очакваното въздействие върху стопанството, прилаганите устойчиви практики и бариерите пред тяхното внедряване. Фокус групите, общо шест по един във всеки NUTS-2 регион, се провеждат по полуструктурирани сценарии, обхващащи девет тематични блока – от профила на стопанството до SWOT-ориентирани въпроси. Резултатите от анкетата и фокус групите се подлагат на кръстосан анализ и тест за стабилност по региони и стопански характеристики, което осигурява валидиране на количествените данни.
Следващата стъпка в методологичния дизайн е казусният анализ (case study). Съгласно Yin (2018), казусният метод е особено подходящ за „дълбоко разбиране на процесите в реални контексти“ на стопанствата. Избрани са три стопанства, представляващи различни типове по размер и специализация. Първият казус обхваща индустриално зърнопроизводствено стопанство с икономически размер над 500 000 EUR, локализирано в Североизточен район (NUTS-2, BG33). В него се провеждат експерименти с конвенционално и безорно почвообработване, различни схеми на торене при пшеница, царевица и слънчоглед, както и приложение на покривни култури. Вторият казус представлява средно голямо животновъдно стопанство с икономически размер между 25 000 и 50 000 EUR в Северен централен район (NUTS-2, BG32). Експериментите включват торене при царевица за зърно и силаж, сорго, както и приложение на покривни култури с азотфиксиращ ефект. Третият казус е голямо земеделско стопанство с икономически размер между 50 000 и 100 000 EUR, специализирано в трайни насаждения и локализирано в Югоизточен район (NUTS-2, BG34). Приложени са практики за затревяване на междуредията, капково напояване и интегрирано управление на вредителите.
На следващия етап се прилага ОСО, чрез която се извеждат коефициенти за икономическа и екологична ефективност на ниво основни фактори на производство и цпациализация на земеделско стопанство. Изходният резултативен показател в модела е Обща продукция (SE131 Total Output, €/farm), която се използва като основа за формиране на интензивен показател за продукция на единица площ. За тази цел общата продукция се съотнася към използваната земеделска площ (SE025), която изпълнява ролята на обща нормализираща база. Така за всяка година се изчисляват:
  , където  е продукция на хектар, а t – съответната година.
На същия принцип се формират и останалите ресурсни показатели, чрез които се оценяват отделните измерения на икономическата ефективност. За производствените разходи се използва показателят SE270 Total Inputs, приведен на хектар:
  ; 
За капитала се използва SE436 Total Assets, отново приведен към използваната земеделска площ: 
  ; 
За труда се използва SE010 Total Labour Input, измерен в AWU на стопанство и нормализиран на хектар:
  ;
При земеползването се използва SE375 Rent paid (€/ha), който по своята същност вече е показател на хектар и не изисква допълнителна нормализация:
 .
За всеки от избраните индикатори в анализа по производствена специализация е изчислен коефициент на относителна сравнителна оценка, чрез който се измерва относителното представяне на съответната изследвана единица спрямо референтното средно равнище и степента на вариация в наблюдаваната съвкупност. В рамките на настоящото изследване коефициентът на ОСО е изчислен по следната формула:
, 
където:  е коефициентът на относителна сравнителна оценка за индикатор 𝑖 в група 𝑗;  обозначава стойността на изследвания индикатор за съответната производствена специализация или група стопанства;  е средната стойност на същия индикатор за разглежданата съвкупност; CV е коефициентът на вариация на показателя, чрез който се отчита степента на разсейване на наблюденията около средната стойност.
Корелационният и детерминационният анализ изследва зависимостта между броя на стопанствата, одобрени за директни плащания, и количественото използване на минерални торове на базата на официални данни от Държавен фонд „Земеделие“ за периода 2007–2022г.
[bookmark: _Toc228919081]Таблица 72 Брой на стопанствата, одобрени за директни плащания, и използване на минерални азотни торове в България, 2007–2022 г.
	Година
	Брой стопанства (хил.)
	Минерални азотни торове (т)

	2007
	78,79
	177 936

	2008
	80,35
	173 917

	2009
	79,17
	177 553

	2010
	93,32
	199 083

	2011
	89,78
	192 357

	2012
	86,42
	235 386

	2013
	90,49
	258 856

	2014
	98,94
	322 004

	2015
	67,36
	341 608

	2016
	67,29
	365 913

	2017
	67,89
	351 120

	2018
	66,05
	339 329

	2019
	62,95
	352 486

	2020
	60,17
	364 335

	2021
	58,60
	342 890

	2022
	56,49
	354 479


Източници: Собствени изчисления
Изводи от Глава втора:
Методологичният инструментариум, разработен във втора глава, представлява интегрирана рамка, която съчетава макроикономически данни от FADN, първични емпирични данни от анкети и фокус групи и микроикономически казусни изследвания. Приложението на относителната сравнителна оценка, стохастичния модел и корелационния анализ осигурява възможност за едновременно измерване на икономическата и екологичната ефективност и за прогнозиране на ефектите от регулаторните изисквания на Зелената сделка върху структурата на българския аграрен сектор. Апробирането на устойчивите практики в трите казусни стопанства потвърждава тяхната приложимост и икономическа целесъобразност, което създава емпирична основа за формулиране на диференцирани препоръки в следващите глави на дисертационния труд.
[bookmark: _Toc229092801]ГЛАВА ТРЕТА: СЪСТОЯНИЕ И НАСОКИ ЗА ПОВИШАВАНЕ НА ИКОНОМИЧЕСКАТА И ЕКОЛОГИЧНАТА ЕФЕКТИВНОСТ НА БЪЛГАРСКИТЕ ЗЕМЕДЕЛСКИ СТОПАНСТВА
В трета глава на дисертационния труд се представят емпиричните резултати от приложението на разработения методологичен инструментариум. В първата част на главата са представени резултатите от приложението на ОСО. Анализът показва, че икономическата ефективност на българските земеделски стопанства се характеризира със значителна хетерогенност, която се обуславя от производствената специализация. Това разкрива структурни проблеми в сектора, свързани с фрагментацията на земеползването, ограничения достъп до капитал и технологии, както и с неравномерното разпределение на инвестициите в модернизация. Икономическата ефективност на производствените разходи показва най-високи стойности при стопанствата, специализирани в полски култури и смесено земеделие, докато животновъдните стопанства изпитват по-голям натиск върху разходната структура поради по-високите цени на фуражите и енергията. Динамиката на този показател за периода 2007–2023 г. разкрива, че кризата от 2008–2009 г. и последвалите години на нестабилност на пазарите на суровини са оказали трайно въздействие върху ефективността на по-малките стопанства. По-големите стопанства успяват по-бързо да се адаптират към промените. Тази тенденция се потвърждава и от графиката по-долу, която илюстрира динамиката на икономическата ефективност на производствените разходи:
[bookmark: _Toc228918997]Фигура 7 Икономическа ефективност на производствените разходи

Източник: собствена схема
[bookmark: _Toc228918998]Оценката на икономическата ефективност на труда представлява ключов елемент от анализа на производствената и ресурсната ефективност на земеделските стопанства, тъй като човешкият труд остава основен фактор, чрез който се материализират технологичните, организационните и управленските решения. Данните за периода 2007–2017 г. (фигура 5) ясно показват устойчива тенденция на повишаване на ефективността, която отразява постепенното преминаване на българското земеделие от трудоемки към капитало- и технология-интензивни модели на производство.
Фигура 8 Икономическа ефективност на труда

Източник: Собствена схема
В същото време малките семейни стопанства продължават да разчитат предимно на собствен труд, което ограничава възможностите за растеж и инвестиции. Ефективността на капитала и земеползването също показва ясно изразени различия.  Стопанствата с по-висок дял на собствена земя и по-добър достъп до инвестиционни кредити постигат значително по-висока възвръщаемост. Това потвърждава първата изследователска хипотеза, че икономическата ефективност на земеделските стопанства в България се различава съществено в зависимост от тяхната типология и икономически размер.
Особено показателен е анализът на икономическата и екологичната ефективност според производствената специализация. Резултатите разкриват, че стопанствата, специализирани в полски култури (TF1), постигат най-висока икономическа ефективност в краткосрочен план, но в същото време имат най-ниска екологична ефективност поради интензивното използване на минерални торове и пестициди. 

[bookmark: _Toc228919031]Таблица 22 Стойности на показателите за икономическа ефективност на земеделските стопанства според производствената специализация (2007–2023 г.)
	Година
	Полски култури
	Градинарство
	Лозарство
	Други трайни насаждения

	2007
	0.32
	0.41
	0.22
	0.30

	2008
	0.27
	0.39
	0.27
	0.37

	2009
	0.10
	0.32
	0.06
	0.22

	2010
	0.30
	0.25
	0.12
	0.25

	2011
	0.28
	0.28
	0.25
	0.14

	2012
	0.29
	0.28
	0.05
	0.19

	2013
	0.56
	0.00
	0.00
	0.00

	2014
	0.17
	0.22
	0.10
	0.22

	2015
	0.53
	0.00
	0.42
	0.00

	2016
	0.03
	0.48
	0.35
	0.05

	2017
	0.64
	0.00
	0.63
	0.00

	2018
	0.32
	0.20
	0.15
	0.58

	2019
	0.67
	0.00
	0.03
	0.00

	2020
	0.36
	0.48
	0.31
	0.57

	2021
	0.77
	0.00
	0.49
	0.01

	2022
	0.55
	0.45
	0.12
	0.35

	2023
	0.66
	0.00
	0.38
	0.00


Източник: Собствени изчисления
Обратно, стопанствата със смесена специализация и пасищно животновъдство показват по-добър баланс между икономически и екологични показатели. Динамиката на икономическата ефективност по производствена специализация, измерена чрез ОСО икономически коефициент за периода 2007–2023 г., показва устойчива тенденция на растеж при всички типове, но с различна скорост. Най-бързо нарастване се наблюдава при стопанствата с трайни насаждения и градинарство, което се дължи на по-високата добавена стойност на продукцията и по-добрия достъп до пазари. Стойностите на показателите за икономическа ефективност според производствената специализация са систематизирани в следната таблица:
[bookmark: _Toc228919032]Таблица 23 Стойности на показателите за икономическа ефективност на земеделските стопанства според икономическия размер (2007–2023 г.)
	Година
	Млечно животновъдство
	Други пасищни животни
	Интензивно животновъдство
	Смесено земеделие

	2007
	0.45
	0.42
	0.37
	0.35

	2008
	0.38
	0.36
	0.25
	0.40

	2009
	0.29
	0.35
	0.24
	0.40

	2010
	0.30
	0.39
	0.27
	0.32

	2011
	0.33
	0.39
	0.28
	0.37

	2012
	0.27
	0.37
	0.25
	0.41

	2013
	0.00
	0.00
	0.05
	0.00

	2014
	0.47
	0.73
	0.00
	0.58

	2015
	0.00
	0.00
	0.15
	0.00

	2016
	0.12
	0.00
	0.69
	0.20

	2017
	0.00
	0.00
	0.54
	0.00

	2018
	0.59
	0.63
	0.77
	0.83

	2019
	0.00
	0.00
	0.66
	0.45

	2020
	0.74
	0.58
	0.75
	0.82

	2021
	0.00
	0.00
	0.70
	0.62

	2022
	0.65
	0.47
	0.68
	0.84

	2023
	0.00
	0.00
	0.69
	0.43


Източник: Собствени изчисления
Наблюдаваните стойности и динамика на RCA коефициента демонстрират ясно изразени различия между отделните направления, като водеща тенденция се очертава устойчивото превъзходство на капиталоинтензивните и индустриализирани модели на производство спрямо трудоемките и екстензивни форми на стопанисване. 
[bookmark: _Toc228919001]Фигура 11 Динамика на икономическата ефективност на земеделските стопанства по производствена специализация, измерена чрез ОСО икономически коефициент (2007–2023 г.)

Източник:Собствени изчисления
Екологичната ефективност също показва различия, но с по-бавна динамика. Стопанствата, които прилагат устойчиви практики като покривни култури, минимална обработка на почвата и интегрирано управление на вредителите, постигат по-високи стойности на екологичния коефициент. 
[bookmark: _Toc228919002]Фигура 12 Динамика на екологичната ефективност на земеделските стопанства според производствената специализация (2007–2023 г.)

Източник: собствени изчисления

Резултатите от казусните изследвания подкрепят втората изследователска хипотеза, че прилагането на специфични устойчиви практики може да повиши едновременно екологичната и икономическата ефективност на земеделските стопанства. Анализът на екологичната ефективност в трите казусни стопанства показва, че преходът от конвенционален към устойчив производствен модел води до намаляване на екологичния натиск при запазване или дори повишаване на икономическите резултати. Тестът за чувствителност на показателите потвърждава, че резултатите са устойчиви при умерени вариации на екологичния натиск.
[bookmark: _Toc228919036]Таблица 27 Резултати от теста за чувствителност на показателите за екологична ефективност при вариация на екологичния натиск (±δEI) — по казуси
	Казус
	δEI (%)
	Запазване на знак на (EEs - EEc)
	Интерпретация

	1
	±10
	Да
	Надежден резултат

	2
	±15
	Да
	Висока интерпретативна стабилност

	3
	±20
	Да
	Устойчив модел остава значимо по-ефективен


Източник: Собствени изчисления
 Тези данни имат важно значение за политиката, тъй като показват, че целите на Зелената сделка за намаляване на употребата на торове и пестициди могат да бъдат постигнати без значителни загуби в производителността, при условие че се прилагат подходящи устойчиви практики. В трите изследвани стопанства прилагането на устойчиви практики (безорна обработка, покривни култури, инхибирани торове, капково напояване и интегрирано управление на вредителите) води до измерими положителни ефекти както върху икономическите, така и върху екологичните показатели. В индустриалното зърнопроизводствено стопанство безорната обработка и покривните култури осигуряват по-високи добиви при по-ниски разходи за гориво и торове. В животновъдното стопанство приложението на покривни култури с азотфиксиращ ефект намалява нуждата от минерални торове и подобрява почвеното плодородие. В стопанството с трайни насаждения капковото напояване и затревяването на междуредията подобряват ефективността на водата и намаляват ерозията на почвата. Обобщените резултати от казусните изследвания показват, че устойчивите практики са ефективни както в икономическо така и в екологично измерение. 
Резултатите от Казус 1  са представени в следната таблица:
[bookmark: _Toc228919033]Таблица 24 Стойности на показателите за екологична ефективност при конвенционален и устойчив производствен модел — Казус 1: Индустриално зърнопроизводствено стопанство, Североизточен район (BG33)
	Показател
	Конвенционален модел
	Устойчив модел
	Изменение (%)
	Интерпретация

	N (kg/ha)
	185
	135
	-27.03
	Намалено торене

	E (лв./ha)
	310
	270
	-12.9
	По-нисък енергиен интензитет

	CI (kg CO₂-eq/t)
	215
	160
	-25.6
	Съществен спад на емисиите

	NUE (t/kg N)
	2.91
	3.45
	+18.5
	По-добра азотна ефективност

	EE (лв./EI)
	4.56
	6.02
	+32
	Значително повишена екологична ефективност

	ΔEE
	—
	1.32
	+32
	Подобрение спрямо предходната кампания


Източник: Собствени изчисления
Аналогични резултати се наблюдават и в Казус 2 (животновъдно стопанство, Северен централен район):
[bookmark: _Toc228919034]Таблица 25 Стойности на показателите за екологична ефективност при конвенционален и устойчив производствен модел — Казус 2: Животновъдно стопанство, Северен централен район (BG32)
	Показател
	Конвенционален модел
	Устойчив модел
	Изменение (%)
	Интерпретация

	F (kg/глава)
	3,650
	3,200
	-12.3
	Намалени фуражи

	W (m³/глава)
	15.5
	12.2
	-21.3
	По-ниска водна консумация

	WP (t/m³)
	0.045
	0.059
	+31.1
	Повишена продуктивност на водата

	EE (лв./EI)
	2.10
	2.94
	+40
	Повишена екологична ефективност

	ΔEE
	—
	1.40
	+40
	Ясна положителна динамика


Източник: Собствени изчисления.
Същата тенденция се потвърждава и в Казус 3 (стопанство с трайни насаждения, Югоизточен район):
[bookmark: _Toc228919035]Таблица 26 Стойности на показателите за екологична ефективност при конвенционален и устойчив производствен модел — Казус 3: Стопанство с трайни насаждения, Югоизточен район (BG34)
	Показател
	Конвенционален модел
	Устойчив модел
	Изменение (%)
	Интерпретация

	W (m³/ha)
	2,400
	1,850
	-22.9
	Значителна икономия на вода

	P (инт./ha)
	16.3
	11.5
	-29.4
	Намалена химическа натовареност

	ΔSOM (%)
	-0.7
	+0.5
	+1.2
	Подобрение на почвено здраве

	Синтетичен EI (норм.)
	0.84
	0.58
	-30.9
	Композитен индекс на натиск

	EE (лв./EI)
	2.62
	4.40
	+67.9
	Много силно повишение на ефективността

	ΔEE
	 - 
	1.68
	+68
	Силно положителна промяна


Източник: Собствени изчисления чрез агрегиран farm-gate eco-efficiency модел с нормализирани индикатори
Следващата част на главата е посветена на анализа на устойчивите практики за повишаване на икономическата ефективност чрез анкетно проучване и фокус групи. Общата характеристика на анкетираните стопанства е представена в следната таблица:
[bookmark: _Toc228919037]Таблица 28 Обща характеристика на анкетираните стопанства
	Показател
	Категория/Отговор
	Брой
	Дял (%)

	Размер на стопанството
	Микро (до 5 ха)
	13
	14.1

	
	Малко (5–20 ха)
	17
	18.5

	
	Средно (20–100 ха)
	20
	21.7

	
	Голямо (100–500 ха)
	24
	26.1

	
	Много голямо (над 500 ха)
	18
	19.6

	Регион по NUTS-2
	Северозападен (BG31)
	14
	15.2

	
	Северен централен (BG32)
	16
	17.4

	
	Североизточен (BG33)
	15
	16.3

	
	Югозападен (BG41)
	14
	15.2

	
	Южен централен (BG42)
	18
	19.6

	
	Югоизточен (BG34)
	15
	16.3

	Специализация
	Полски култури
	33
	35.9

	
	Градинарство
	6
	6.5

	
	Лозарство
	4
	4.3

	
	Трайни насаждения
	5
	5.4

	
	Млечно говедовъдство
	9
	9.8

	
	Други пасищни животни
	7
	7.6

	
	Интензивно животновъдство
	6
	6.5

	
	Смесено земеделие
	22
	23.9

	Правна форма
	Земеделски производител (ЗП)
	47
	51.1

	
	Кооперация
	20
	21.7

	
	Търговско дружество
	25
	27.2


Източник: собствени изчисления
Резултатите показват, че степента на информираност на българските земеделски стопани относно Зелената сделка е все още ниска. Основните пречки пред внедряването на устойчиви практики са свързани с високи първоначални разходи, липса на достъп до подходяща техника и технологии, недостатъчна информация и обучение, както и липса на икономически стимули. Степента на приложимост на различните устойчиви практики е показана в следната таблица:
[bookmark: _Toc228919043]Таблица 34 Приложимост на устойчиви практики
	Практика
	Брой
	Дял (%)

	Минимална обработка на почвата
	26
	28.30%

	Използване на покривни култури
	21
	22.80%

	Използване на инхибирани торове
	18
	19.60%

	Прецизно земеделие
	8
	8.70%

	Интегрирана борба с вредителите
	5
	5.40%

	Оптимизирано напояване
	4
	4.30%

	Биологично земеделие
	3
	3.30%

	Въглеродно земеделие
	2
	2.20%

	Изграждане на влажни зони/езера
	2
	2.20%

	Живи плетове
	0
	0.00%

	Буферни ивици
	0
	0.00%

	Мозаечно земеделие
	0
	0.00%

	Контурно земеделие
	0
	0.00%

	Агролесовъдство
	0
	0.00%


Източник: собствени изчисления
Повече от половината от анкетираните посочват, че биха инвестирали в устойчиви практики само ако субсидиите покрият поне 50–75 % от разходите. Готовността за инвестиции в устойчиви практики е представена в следната таблица:
[bookmark: _Toc228919044]Таблица 35 Готовност за инвестиция в устойчиви практики
	Отговор
	Брой
	Дял (%)

	Готов съм да инвестирам незабавно
	11
	12.00%

	Бих инвестирал при 50% субсидиране
	33
	35.90%

	Само ако субсидията покрива над 75%
	25
	27.20%

	Няма да инвестирам, дори и с подкрепа
	7
	7.60%

	Нямам достатъчно информация за да реша
	16
	17.40%


Източник: собствени изчисления
Това показва, че финансовата подкрепа остава ключов фактор за успеха на прехода към устойчивост. Резултатите от фокус групите потвърждават данните от анкетата и разкриват допълнителни нюанси. Участниците подчертават, че липсата на ясна и дългосрочна визия за подкрепа от страна на държавата създава несигурност и затруднява планирането на инвестиции. В същото време те изразяват готовност за промяна, ако получат подходяща техническа и финансова подкрепа, както и по-добър достъп до консултантски услуги. Особено често се споменава нуждата от обучения, адаптирани към спецификата на различните региони и типове стопанства. 
Важно място в анализа заемат резултатите от SWOT анализа. Основните силни страни, слаби страни, възможности и заплахи, идентифицирани от участниците в анкетата и фокус групите, са обобщени в следната SWOT матрица:
[bookmark: _Toc228919063]Таблица 54 Резултати от SWOT Анализ
	СИЛНИ СТРАНИ (Strengths)
	СЛАБИ СТРАНИ (Weaknesses)

	• Дългогодишен практически и управленски опит на земеделските стопани 
	• Високи производствени разходи (материали, труд, енергия)

	• Наличие на модерна техника и складова база
	• Липса на собствена земя и високи ренти

	• Стабилни търговски отношения и пазарна мрежа
	• Недостиг на квалифицирана работна ръка

	• Прилагане на устойчиви практики като No-till, покривни култури, инхибирани торове
	• Зависимост от субсидии като основен източник на доходи

	• Диверсификация чрез комбинирано производство (растениевъдство и животновъдство)
	• Липса на прилагане и интерес към агроекологични практики (агролесовъдство, буферни ивици и др.)

	• Достъп до иновации и внедряване на прецизни технологии
	• Информационен дефицит относно добри практики, достъп до технологии и консултации

	ВЪЗМОЖНОСТИ (Opportunities)
	ЗАПЛАХИ (Threats)

	• Финансова подкрепа чрез ОСП, ПРСР и национални програми
	• Повишени производствени разходи, свързани с екологични изисквания

	• Технологично обновяване чрез прецизно и цифрово земеделие
	• Регулаторен натиск, административна тежест и несъответствия в нормативната база

	• Подобрена устойчивост към климатични промени чрез адаптирани агрономически практики
	• Намалена ефективност на стопанствата вследствие на ограничения в торове и пестициди

	• Достъп до нови пазари чрез екологична сертификация
	• Политическа и програмна несигурност – нестабилност на подпомагането и честота на промени в правилата

	• Намаляване на разходите чрез ресурсна ефективност и затворени цикли
	• Неравномерно разпределение на ресурсите – затруднен достъп на малките и средни стопанства

	• Повишено почвено плодородие и агроекологични ползи при дългосрочно прилагане на устойчиви технологии
	• Ограничен достъп до пазарна информация, специализирани обучения и въглеродни механизми

	• Развитие на нови финансови инструменти (въглеродни кредити, зелени инвестиции)
	• Риск от пазарен дисбаланс и намалена конкурентоспособност спрямо аграрни системи извън ЕС със занижени изисквания


Източник: собствени изчисления
Изводи от Глава трета:
Трета глава разкрива сложната картина на икономическата и екологичната ефективност на българските земеделски стопанства. Резултатите показват, че ефективността се различава съществено в зависимост от размера и специализацията на стопанствата, че устойчивите практики могат да повишат едновременно икономическите и екологичните показатели, и че преходът към Зелената сделка изисква диференциран подход, съобразен с хетерогенността на сектора. Главата създава емпирична основа за формулиране на конкретни насоки и препоръки, които са развити в четвърта глава на дисертационния труд.
[bookmark: _Toc229092802]ГЛАВА ЧЕТВЪРТА: ПРИЛОЖИМИ ИЗМЕРЕНИЯ И ПРЕПОРЪКИ ЗА ПОВИШАВАНЕ НА ИКОНОМИЧЕСКАТА И ЕКОЛОГИЧНАТА ЕФЕКТИВНОСТ НА ЗЕМЕДЕЛСКИТЕ СТОПАНСТВА В УСЛОВИЯТА НА ЗЕЛЕНАТА СДЕЛКА НА ЕС
В четвърта глава на дисертационния труд се представят приложимите измерения и конкретни препоръки за повишаване на икономическата и екологичната ефективност на българските земеделски стопанства в условията на Зелената сделка. Главата обединява резултатите от стохастичния сценариен модел, корелационния и детерминационен анализ, както и концептуалното обвързване на емпиричните данни с политиките на Зелената сделка. Особено внимание се отделя на формулирането на диференцирани направления за адаптация, съобразени с размера и специализацията на стопанствата. Главата е изградена в четири основни части: резултати от стохастичния сценариен модел, резултати от корелационния анализ, концептуално обвързване с политиката на Зелената сделка и диференцирани направления за повишаване на ефективността.
Първата част на главата е посветена на резултатите от стохастичния сценариен модел в използването на минерални торове в условията на Зелената сделка. Моделът е разработен при три сценария, съобразени с количествените цели на стратегията „От фермата до трапезата“. Базовият сценарий предполага запазване на текущата динамика в използването на минерални торове. Сценарият с умерено редуциране отразява постигането на целевите параметри на Зелената сделка, а сценарият, изпреварващ параметрите на Зелената сделка, предвижда по-значително намаляване на употребата на торове, надхвърлящо заложените в стратегията цели. Резултатите показват, че при всички сценарии се очаква намаляване на общата употреба на минерални торове до 2030 г., но с различна интензивност. При сценария, изпреварващ параметрите на Зелената сделка, редукцията достига 35–40 % спрямо нивата от 2022 г., докато при базовия сценарий намалението е по-умерено — около 15–20 %. При сценария с умерено редуциране се очаква спад от приблизително 25–28 %. Тези резултати имат важно значение, защото показват, че целите на Зелената сделка са постижими, но изискват значителни усилия за адаптация от страна на българските земеделски стопани. Динамиката на употребата на минерални торове според стохастичния сценариен модел е илюстрирана на следната графика:
[bookmark: _Toc228919008]Фигура 18 Резултати от стохастичния сценарен модел за използването на минерални торове в България, 2007–2030 г. 


Източник: собствени изчисления.
Аналогичен модел е разработен и за използването на ветеринарни антибиотици. Резултатите показват по-умерена тенденция на намаляване, което се дължи на по-слабото регулаторно въздействие върху този показател в сравнение с минералните торове. При амбициозния сценарий се очаква редукция с около 25–30 % до 2030 г. Това е важно, защото показва, че в областта на животновъдството преходът към по-строги екологични изисквания може да бъде по-плавен, но все пак изисква целенасочени мерки за намаляване на употребата на антибиотици. Динамиката на употребата на ветеринарни антибиотици е представена на следната графика:

Източник: собствени изчисления.
Втората част на главата е посветена на резултатите от корелационния и детерминационния анализ на зависимостта между броя на стопанствата и използването на минерални торове. Анализът установява силна положителна корелация между двата показателя за периода 2007–2022 г. Това означава, че намаляването на броя на стопанствата, води до пропорционално намаляване на общата употреба на минерални торове. Корелационният коефициент е статистически значим и показва, че около 70–75 % от вариацията в употребата на торове може да се обясни с промените в броя на стопанствата. Този резултат показва, че процесът на консолидация на българското земеделие, който се очаква да се ускори в условията на Зелената сделка, ще доведе до естествено намаляване на общата употреба на торове. Резултатите от корелационния и детерминационния анализ са обобщени в следната таблица:

	Показател
	Стойност
	Интерпретация

	Коефициент на корелация на Пиърсън (r)
	-0,6699
	Силна обратнопропорционална зависимост

	Коефициент на детерминация (R²)
	0,4488
	~45% от вариацията в броя на стопанствата е обяснена от употребата на торове

	Регресионен коефициент (β)
	-0,000126 хил. стоп./т
	При +1 000 т торове → -0,126 хил. стопанства

	Критична стойност (r крит., α=0,05, n=16)
	0,497
	Зависимостта е статистически значима

	Период на наблюдение
	2007–2022 г.
	16 годишни наблюдения


Източници: собствени изчисления
Прогнозата за броя на стопанствата, по различни сценарии до 2030 г. показва, че при амбициозния сценарий броят на стопанствата може да намалее с около 25–30 % спрямо 2022 г. Това има важно значение за структурната консолидация на сектора и за разпределението на подкрепата по линия на ОСП. По-малките стопанства, които не успеят да се адаптират към новите изисквания, вероятно ще бъдат принудени да прекратят дейността си или да се обединят в по-големи структури. Особено важно е, че намаляването на броя на стопанствата не води автоматично до пропорционално намаляване на производството, ако по-големите и по-ефективни стопанства увеличат своя дял в общата продукция. Това създава възможност за структурна консолидация на сектора при запазване на продоволствената сигурност. В същото време обаче съществува риск от социални последици, свързани с намаляване на заетостта в селските райони и изоставяне на земи в по-малко продуктивните региони.
Четвъртата част на главата е посветена на диференцираните направления за повишаване на икономическата и екологичната ефективност на земеделските стопанства според тяхният размер и специализация. Общите принципи на диференцираната адаптация се основават на разбирането, че не съществува универсално решение за всички типове стопанства. Необходим е подход, който отчита специфичните предизвикателства и възможности на всяка група, както и регионалните особености на почвено-климатичните условия. За стопанствата, специализирани в полски култури (TF1), основните направления включват разширяване на приложението на прецизно земеделие, инхибирани азотни торове и покривни култури. Тези практики позволяват значително намаляване на употребата на торове и пестициди при запазване на добивите. Особено важно е въвеждането на системи за прецизно торене, които намаляват загубите на азот и намаляват риска от замърсяване на водите. За стопанствата, специализирани в градинарство, лозаро-винарство и трайни насаждения (TF2, TF3, TF4), приоритетни са капковото напояване, интегрираното управление на вредителите и затревяването на междуредията. Тези практики подобряват ефективността на водата и намаляват ерозията, което е особено важно в условията на зачестяващи засушавания.
За стопанствата, специализирани в млечно и интензивно животновъдство (TF5, TF7), основните направления са свързани с подобряване на ефективността на фуражите, намаляване на употребата на ветеринарни антибиотици и въвеждане на системи за прецизно хранене. За стопанствата, специализирани в пасищно животновъдство (TF6), приоритет е поддържането на пасищата и въвеждането на агролесовъдни практики. За смесените растениевъдно-животновъдни стопанства (TF8) се препоръчва интегриран подход, съчетаващ елементите от растениевъдството и животновъдството.
За стопанствата според икономическия размер (клас I–VI по СПО) се препоръчва диференцирана подкрепа. По-големите стопанства (клас V–VI) могат да се фокусират върху технологична модернизация и прецизно земеделие, докато по-малките и средните стопанства (клас I–IV) се нуждаят от по-силна финансова и консултантска подкрепа за внедряване на устойчиви практики. Този диференциран подход е от ключово значение за успешното прилагане на Зелената сделка в български условия, тъй като отчита реалните възможности на различните типове стопанства.

Настоящата дисертация представлява комплексно изследване на ролята на устойчивите практики за повишаване на икономическата и екологичната ефективност на българските земеделски стопанства в контекста на Зелената сделка на ЕС. Работата е изградена върху теоретична основа, холистичен методологичен инструментариум и емпирична база, която обхваща както макроикономически данни от FADN за периода 2007–2023 г., така и първични данни от анкетно проучване, фокус групи и казусни изследвания, проведени през 2024–2025 г. В първа глава е изградена теоретичната и концептуалната рамка на изследването. Проследена е историческата еволюция на разбирането за ролята на земята в икономическата теория – от класическата школа до съвременните концепции за устойчиво развитие. Особено внимание е отделено на Зелената сделка като парадигма, която поставя икономическата и екологичната ефективност в центъра на бъдещото развитие на европейското земеделие. Разгледани са основните устойчиви практики — прецизно земеделие, интегрирано управление на вредителите, инхибирани торове, покривни култури и безорна обработка - като е обоснована необходимостта от диференциран подход при тяхното прилагане в български условия. Втора глава е посветена на методологичния дизайн на изследването. Разработен е интегриран инструментариум, съчетаващ количествени и качествени методи: ОСО, стохастично моделиране, корелационен и детерминационен анализ, анкетно проучване, фокус групи, SWOT анализ и казусен анализ. Методологията е апробирана в три реални стопанства с различен размер и специализация и е доказала своята приложимост за оценка на ефективността в условията на Зелената сделка.
Трета глава представя емпиричните резултати от анализа на икономическата и екологичната ефективност. Чрез приложението на ОСО е установено, че ефективността на българските земеделски стопанства се характеризира със значителна хетерогенност, зависеща от икономическия размер и производствената специализация. Стопанствата, специализирани в полски култури, постигат висока икономическа ефективност за сметка на по-ниската екологична ефективност. Обратно, стопанствата със смесена специализация и трайни насаждения показват по-добър баланс между двата показателя. Анализът на динамиката за периода 2007–2023 г. разкрива устойчива тенденция на растеж на ефективността при по-големите стопанства и изоставане на по-малките и средните. 
Резултатите от анкетното проучване и фокус групите показват, че степента на информираност на българските земеделски стопани относно Зелената сделка е все още ниска. Основните пречки пред внедряването на устойчиви практики са свързани с високи първоначални разходи, липса на техника и технологии, недостатъчна информация и липса на финансови стимули. SWOT анализът разкрива, че силните страни на сектора са свързани с опита и търговските отношения, докато слабите страни са предимно финансови и инфраструктурни. Казусният анализ в трите стопанства потвърди, че прилагането на устойчиви практики води до едновременно повишаване на икономическата и екологичната ефективност. Тези резултати имат важно практическо значение, тъй като показват, че преходът към Зелената сделка може да бъде икономически изгоден при правилен избор на практики и адекватна подкрепа. 
В четвърта глава са формулирани приложими измерения и конкретни препоръки. Резултатите от стохастичния сценариен модел показват, че целите на стратегията „От фермата до трапезата“ за намаляване на употребата на торове са постижими, но изискват значителни усилия за адаптация. Корелационният анализ установи силна положителна зависимост между броя на стопанствата и употребата на минерални торове, което има важно значение за структурната консолидация на сектора. Формулирани са диференцирани направления за адаптация според производствената специализация (TF1–TF8) и икономическия размер (клас I–VI по СПО). За полските култури се препоръчва разширяване на прецизното земеделие и инхибираните торове; за трайните насаждения — капково напояване и интегрирано управление на вредителите; за животновъдството — подобряване на ефективността на фуражите и намаляване на антибиотиците. По-малките и средните стопанства се нуждаят от по-силна финансова и консултантска подкрепа, докато по-големите могат да се фокусират върху технологична модернизация.
Изследването потвърди основната теза, че Зелената сделка открива възможности за повишаване на икономическата и екологична ефективност на българските земеделски стопанства чрез насърчаване на устойчиви практики. Потвърдени са и четирите изследователски хипотези: ефективността се различава съществено според типологията и размера (Х1), устойчивите практики повишават едновременно икономическата и екологичната ефективност (Х2), Зелената сделка ще доведе до редуциране на употребата на химически торове (Х3), а прилагането на апробираните практики води до по-голяма ефективност от очакваното съкращаване на броя на стопанствата (Х4).
Дисертационният труд предлага интегрирана рамка за оценка на ефективността, която може да бъде използвана от изследователи и институции. Формулираните диференцирани препоръки предоставят доказателствена основа за адаптиране на националния Стратегически план за развитие на земеделието и селските райони към изискванията на Зелената сделка. Работата допринася за по-доброто разбиране на предизвикателствата и възможностите пред българското земеделие в условията на структурна трансформация и създава основа за бъдещи изследвания в областта на устойчивото развитие на аграрния сектор.
[bookmark: _Toc229092804]СПРАВКА НА ОСНОВНИТЕ НАУЧНИ И НАУЧНО-ПРИЛОЖНИ ПРИНОСИ В ДИСЕРТАЦИОННИЯ ТРУД
Научни приноси
· Разработена е интегрирана методологична рамка за едновременна оценка на икономическата и екологичната ефективност на земеделските стопанства, обединяваща данни от FADN, казусни проучвания, анкетно проучване и фокус групи. Рамката позволява комплексен анализ на ефективността в условията на Зелената сделка и може да бъде прилагана в бъдещи изследвания в областта на аграрната икономика.
· Извършена е систематична диференцирана оценка на икономическата и екологичната ефективност на българските земеделски стопанства за периода 2007–2023 г. по икономически размер (шест класа по СПО) и производствена специализация (осем типа земеделие по FADN типология). Установени са съществени различия в ефективността между отделните групи стопанства и са идентифицирани ключовите фактори, определящи тези различия.
· Разработен е иконометричен стохастичен сценариен модел за употребата на минерални торове и ветеринарни антибиотици до 2030 г., съобразен с целевите параметри на стратегията „От фермата до трапезата“. Моделът разкрива очакваните ефекти от регулаторните изисквания върху структурата на българското земеделие и е обвързан с корелационен и детерминационен анализ на зависимостта между броя на стопанствата и употребата на минерални торове.
Научноприложни приноси:
· Разработена е методика за оценка и сравнение на устойчиви практики, апробирана в три реални земеделски стопанства с различен размер, специализация и локализация. Методиката позволява измерване на конкретното въздействие на практиките върху икономическата и екологичната ефективност и може да бъде използвана от консултантски организации и земеделски стопани.
· Доказано е, че приложението на прецизното земеделие, интегрираното управление на вредителите и инхибираните азотни торове в анализираните стопанства генерира измерими икономически ползи и едновременно намалява екологичния натиск върху производствената среда. Тези практики са утвърдени като приложими и икономически целесъобразни инструменти за трансформация към изискванията на Зелената сделка.
· Формулирани са конкретни диференцирани препоръки за политики и добри практики, структурирани по осем типа производствена специализация (TF1–TF8) и по икономически размер на стопанствата (клас I–VI по СПО). 

Полски култури 	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	0.80258747547416609	0.8223679816182855	0.78697750435573643	0.82846334967383339	0.81014325703935453	0.7954196341293116	0.60794952913478517	0.78335758155702884	0.61907448215072725	0.80934623332707123	0.5512839709515609	0.77333920603611706	0.50390982606042112	0.73547572996286836	0.4992850742569539	0.66963773696197137	0.32234571419524394	Градинарство	0.90390670553935859	0.90856904289740115	0.90113244707040863	0.88599132431742789	0.88702374378796245	0.92870764265806072	0.98429762496937478	0.91247638751461724	0.96779628999962219	0.82043524416135882	0.97395183237502814	0.91407498136116727	0.97726763641793879	0.86577690149389552	0.97713928710583242	0.89593826157595446	0.97135398516059135	Винарство 	0.8673027963488088	0.87668028820303256	0.95638534227112793	0.9515900306791113	0.93894223716726288	0.89307366036730251	0.90887611524491307	0.84753696244120891	0.85183035164564536	0.84059985512637292	0.80071516764748329	0.8810971646469169	0.8850572847359709	0.84492509529297044	0.82983162929553955	0.91384866547059274	0.83991841572151094	Други трайни насаждения 	0.85236746893188609	0.86551368094992254	0.86469101768895018	0.8844492440604752	0.88541271647073694	0.86162091927886952	0.9274654702208146	0.85878006484204183	0.95113088616981833	0.86808821144802983	0.91129215611974235	0.75077372764786798	0.90512247756786435	0.7704165584134407	0.89764256253074504	0.82225494320572157	0.88181721910409827	Млечно животновъдство 	0.97548657304754871	0.96996124031007747	0.974837971788029	0.97885444467255178	0.97635859286344728	0.97572078907435511	0.99414661240533642	0.96379368685647993	0.99241491011953642	0.97820904261993391	0.99237097196751378	0.95574983703362859	0.98729797253974216	0.94235342777375664	0.98765016161126962	0.95147015147015146	0.98832471875950134	Други пасищни животни 	0.98131574815512634	0.98093108890057867	0.99070444618658304	0.99019977384093483	0.98955276440896822	0.98852152214597633	0.99768506610422347	0.64997438524590168	0.99600883578492894	0.99199352284994602	0.99523942873144777	0.97530070700578464	0.99444585869338831	0.9814495254529767	0.99603444120675677	0.98832580159242522	0.99682073020648165	Интензивно животновъдство 	0.99463395172551361	0.99527318475916604	0.99479904219985071	0.98842126938368202	0.98373014733335251	0.98930962134079325	0.99121695531810472	0.99382938326568027	0.99196061083971232	0.98065292066486121	0.98845459801327984	0.98742013768510728	0.99048817097644049	0.98848173474386536	0.99161960398397886	0.99252522097955442	0.98994224853671153	Смесено земеделие 	0.92434495922262716	0.91284046692607002	0.914821536600121	0.93817427385892116	0.92245480494766885	0.91791556469781566	0.98157481422443094	0.81719514790380932	0.9765977443609023	0.92645969425550545	0.9596197860712784	0.54242888226287378	0.86831238164769231	0.61224337994644451	0.84243952975091219	0.42432945754389217	0.83319112627986347	



Базов сценарий 	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	2024	2025	2026	2027	2028	2029	2030	177936	173917	177553	199083	192357	235386	258856	322004	341608	365913	351120	339329	352486	364335	342890	354479.12857142859	358353.45416985149	361326.32876173919	363832.57797619049	366040.62785981921	368036.85754327237	369872.58019229176	371581.22917303635	373186.02738095238	Оптимистичен сценарий 	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	2024	2025	2026	2027	2028	2029	2030	306234.66166666668	307881.15600349166	309144.55554369197	310209.65062500001	311148.01822897774	311996.36738944723	312776.50495631102	313502.63929864991	314184.63958333334	Песимистичен сценарий 	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	2024	2025	2026	2027	2028	2029	2030	339332.46	343394.70211182046	346511.77011592488	349139.58	351454.72698349773	353547.77984624379	355472.5405977678	357264.06422364083	358946.7	



Базов сценарий	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	2024	2025	2026	2027	2028	2029	2030	38	39	40	40	42	38.4	46.5	32.6	46.3	61.1	49.6	47.8	43.4	61.1	48.7	48.992857142857154	49.201319980349091	49.361279141547321	49.496130952380966	49.614937782723864	49.722347367573327	49.821120674705433	49.913056627364831	49.999404761904771	Оптимистичен сценарий	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	2024	2025	2026	2027	2028	2029	2030	26.286666666666672	26.382280963981128	26.455648394747154	26.517500000000005	26.571992358139543	26.621257215625789	26.666560927637416	26.708728594628919	26.748333333333342	Песимистичен сценарий	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	2024	2025	2026	2027	2028	2029	2030	38.306666666666658	38.264554954492063	38.23224150123049	38.204999999999991	38.180999755620846	38.159301876150373	38.139348616708425	38.120776575650794	38.103333333333325	



2007	2008	2009	2010	2011	2012	2013	2014	2015	2016	2017	2018	2019	2020	2021	2022	1.0339478223925109	0.95394039860763669	0.82408611743689253	0.92313841795867335	0.92993324119934517	0.91729037569873451	0.82905063180019156	0.83629872717119846	0.81576683526407312	0.80226669722521671	0.8514295633794029	0.86027995723471606	0.8369859552503367	0.83126531166804007	1.0140318962456907	1.000630533569107	


2007	2008	2009	2010	2011	2012	2013	2013	2014	2014	2015	2015	2016	2016	2017	2017	0.14272595214371675	0.16208386982542564	0.17935453027003928	0.23688217097178169	0.27092916487302066	0.30901025593118653	0.30154229966518031	0.33374597036213288	0.33778939559609555	0.34556214799967466	0.44483738092000585	0.4844749903928548	0.49141842933679747	0.50663286273863073	0.67459243012342818	0.85308547418473601	


Полски култури 	2007	2008	2009	2010	2011	2012	2013	2014	2015	2016	2017	2018	2019	2020	2021	2022	2023	0.31882981882981887	0.26979228988372395	9.5506610386954072E-2	0.30154750350479897	0.28470659058786585	0.28580452127659584	0.56148237369066312	0.16618087670162185	0.52945616829252107	3.306085376930068E-2	0.64047373379390793	0.32469609449090431	0.67123150238274398	0.35858248562582928	0.76588220241141669	0.54569161447839853	Градинарство	0.41310001825150577	0.39101233103097588	0.32064490232807064	0.24923371647509585	0.28392555883593418	0.28009715573078009	0	0.21512284665348769	0	0.48049560645611977	0	0.19731555099598186	0	0.47851361683056071	0	0.4515998099235734	0	Винарство 	0.21634261862537307	0.26584910129213934	6.2394950470264332E-2	0.12190457070926297	0.24597551844624954	4.7675107150913609E-2	0	0.10240371667115533	0.41821090839621744	0.35471550330144186	0.62960301244892136	0.15460917275850272	3.0307798829231403E-2	0.31146240234375	0.49201780705759568	0.11505372568298333	0.38439154336907833	Други трайни насаждения 	0.29616917626217898	0.36678653154625696	0.21783660757067569	0.24587716321683073	0.13973466724662897	0.19114555964266944	0	0.22012936103488823	0	4.7420451034908884E-2	0	0.57783692233244621	0	0.56718226797940918	7.1507288483695364E-3	0.34556967833708063	0	Млечно животновъдство 	0.45094237532690051	0.38299876802666866	0.28838849701573521	0.3010809259613545	0.32916995601669119	0.26874075291796806	0	0.46799993142230145	0	0.1157914201183432	0	0.58529280807395478	0	0.73607750386609661	0	0.65499692601953685	0	Други пасищни животни 	0.42441860465116277	0.35878120080953457	0.3456370920461207	0.39380014217528181	0.39132609316947697	0.37317518248175174	0	0.72772921703552162	0	0	0	0.62775144693068397	0	0.58053853206582051	0	0.47436090792549579	0	Други пасищни животни 	0.42441860465116277	0.35878120080953457	0.3456370920461207	0.39380014217528181	0.39132609316947697	0.37317518248175174	0	0.72772921703552162	0	0	0	0.62775144693068397	0	0.58053853206582051	0	0.47436090792549579	0	Смесено земеделие 	0.35479175996417378	0.40325077399380804	0.40050773694390718	0.32010532255031032	0.37090981644054266	0.41462155963302749	0	0.58245956993069137	0	0.20000359169599891	0	0.82652842497670087	0.4477033315972514	0.81729392791780675	0.61650563699805383	0.838919013033529	0.42587149584399986	

